বিভিন্ন ধর্ম
শিখধর্ম একটি একেশ্বরবাদী ধর্ম। খ্রিষ্টীয় পঞ্চদশ শতাব্দীতে পাঞ্জাব অঞ্চলে এই ধর্ম প্রবর্তিত হয়। এই ধর্মের মূল ভিত্তি গুরু নানক দেব ও তাঁর উত্তরসূরি দশ জন শিখ গুরুর (পবিত্র ধর্মগ্রন্থ গুরু গ্রন্থ সাহিব এঁদের মধ্যে দশম জন বলে বিবেচিত হন) ধর্মোপদেশ। শিখধর্ম বিশ্বের পঞ্চম বৃহত্তম ধর্মীয় গোষ্ঠী। শিখ ধর্মমত ও দর্শন "গুরমত" (অর্থাৎ, "গুরুর উপদেশ") নামেও পরিচিত। "শিখধর্ম" কথাটির উৎস নিহিত রয়েছে "শিখ" শব্দটির মধ্যে; যেটি সংস্কৃত মূলশব্দ "শিষ্য" বা "শিক্ষা" থেকে আগত।
গুরু গ্রন্থ সাহিব
পঞ্চম শিখ গুরু অর্জুন দাস (১৫৬৩-১৬০৬) প্রথম পাঁচ শিখ গুরু এবং হিন্দু ও মুসলমান সন্ত সহ বিভিন্ন মহান সন্তের রচিত স্তোত্রাবলি থেকে রচনা চয়ন করে প্রথম আদি গ্রন্থ সংকলন করেন। দশম শিখ গুরুর প্রয়াণের পর বাবা দীপ সিংহ বিতরণের জন্য এই গ্রন্থের একাধিক সম্পাদিত নকল প্রস্তুত করেছিলেন।